

**Správa o činnosti pedagogického klubu**

|  |  |
| --- | --- |
| 1. Prioritná os | Vzdelávanie |
| 1. Špecifický cieľ | 1.1.1 Zvýšiť inkluzívnosť a rovnaký prístup ku kvalitnému vzdelávaniu a zlepšiť výsledky a kompetencie detí a žiakov |
| 1. Prijímateľ | **Základná škola Sama Cambela, Školská 14, 976 13 Slovenská Ľupča** |
| 1. Názov projektu | Zvýšenie kvality vzdelávania na ZŠ Sama Cambela v Slovenskej Ľupči |
| 1. Kód projektu ITMS2014+ | 312011R070 |
| 1. Názov pedagogického klubu | **5.6.2. Pedagogický klub - čitateľské dielne s písomným výstupom** |
| 1. Dátum stretnutia pedagogického klubu | 03.12. 2019 |
| 1. Miesto stretnutia pedagogického klubu | ZŠ Sama Cambela, Slovenská Ľupča |
| 1. Meno koordinátora pedagogického klubu | Mgr. Marcela Kramcová |
| 1. Odkaz na webové sídlo zverejnenej správy | <http://www.zsslovlupca.edu.sk/> |

|  |
| --- |
| 1. **Manažérske zhrnutie:**   Naučiť žiaka učiť sa je náročný proces ovplyvňujúci zároveň celoživotný proces vzdelávania sa. Predpokladom je použitie takých metód, v ktorých si žiak bude uvedomovať, čo mu pri učení pomáha, čo je dôležité a čo nie je podstatné. Cieľom je naučiť ho chápať javy v súvislostiach a ich hierarchiu. Je potrebné žiakov naučiť sa učiť – ako informácie vyhľadávať, zbierať, triediť, ukladať, usporadúvať do systému, ako robiť záznamy.  Grafické znázornenie pomáha žiakom vyjadrovať svoje myšlienky v názornej podobe, zachytávať vzťahy medzi získanými pojmami a poznatkami, dávať ich do súvislostí a vzťahov s dosiahnutými vedomosťami.  Mentálna mapa je užitočnou pomôckou, ktorá poskytuje žiakom prehľadné štruktúrované poznámky. Vizuálne znázornenie vzájomných vzťahov a myšlienok, kľúčových slov a pojmov, prepájanie nových informácií s existujúcimi poznatkami napomáha porozumeniu textu. Zároveň dochádza k rozvíjaniu kognitívnych procesov ako je analýza, triedenie, syntéza...  Kľúčové slová:  Mentálna mapa, štruktúrované poznámky, kľúčové slovo, pojem, vzájomné vzťahy |
| 1. **Hlavné body, témy stretnutia, zhrnutie priebehu stretnutia:** 2. V úvode stretnutia sa členovia klubu oboznámili s problematikou pojmového/mentálneho mapovania, a to zo zdrojov:   <https://mpc-edu.sk/sites/default/files/publikacie/b_novakovova_moznosti_vizualizacie_v_procese_ucenia.pdf>  <https://www.umeniekreativity.sk/myslienkove-mapy/>  <http://vzdelavani-dvpp.eu/download/opory/09vankova.kn.blA4.TISK.pdf>  <https://mpc-edu.sk/sites/default/files/publikacie/i_noskova_interpretacia_literarnych_textov_ako_citatelsky_stimul.pdf>  <https://zlatyfond.sme.sk/dielo/1212/Kukucin_Vianocne-oblatky/1>  Mentálne mapy poskytujú žiakom prostriedky na vyjadrovanie vlastných myšlienok, podnecujú ich aktívne myslenie a rozvíjajú kognitívne procesy, umožňujú im vidieť veci v súvislostiach.  Pred zmapovaním textu je dôležité presvedčiť sa, či žiaci vedia vyhľadávať pojmy – odlíšiť podstatné od nepodstatného. Žiaci si v texte označia najdôležitejšie pojmy a diskutujeme o tom s nimi. Pojmy im pomáhajú triediť a usporiadať myšlienky tak, aby mohli určiť odlišnosti a vzťahy medzi nimi.  Mentálna mapa pozostáva z usporiadaných obrazcov – rámčeky, trojuholníky, krúžky. Sú spojené čiarami alebo šípkami tak, že tvoria sústavu vzťahov. Význam im dodáva verbálna informácia v strede.  V závislosti od typu textu možno vytvárať rôzne typy máp, napr. hierarchické, pavúkové, postupné (lineárne), cyklické....  Postup pri tvorbe mentálnej mapy:   * základnú tému (hlavný problém) napíšeme do stredu papiera/tabule, * následne uvažujeme o čiastkových pojmoch/problémoch, ktoré majú nejaký vzťah k hlavnému problému a ktoré priradíme k väčšiemu/hlavnému pojmu, * vytvorená štruktúra (reťazec) nie je uzavretá a umožňuje ďalšie prepájanie/pripájanie myšlienok.   Mapovanie pomáha žiakom znázorniť si a usporiadať, čo vedia a čo môžu ešte zistiť. Núti ich k aktívnemu mysleniu, rozvíjaniu nápadov, priestor dostáva ich kreativita. Je vhodnou prípravnou stratégiou pre tvorivé činnosti (písanie slohu....) a zároveň významným prostriedkom pochopenia štruktúry textu.   1. V druhej časti stretnutia členovia klubu tvorili úlohy k umeleckému súvislému textu s názvom „Vianočné oblátky“. Ide o prozaický text – úryvok z poviedky Vianočné oblátky. Na úvod žiaci tvoria vlastnú východziu mapu – zoznam pojmov súvisiacich s interpretáciou prozaického textu (žánrová forma, literárne prostredie/priestor a čas, identifikácia rozprávača/druh rozprávania, charakteristika postáv, identifikácia jazykových prostriedkov a ich členenie z hľadiska dobového výskytu...)   Svoje zoznamy si môžu porovnať so spolužiakom, čo majú spoločné a v čom sa líšia.  Nasleduje samotná práca s textom – prečítanie, vyhľadávanie a vyznačenie pojmov v texte. Pre tento typ textu je vhodná pavúková pojmová mapa. Po sformulovaní základného pojmu žiaci vyhľadávajú a vypisujú ďalšie významné súvisiace pojmy a výrazy (kvôli prehľadnosti a orientácií nie viac ako 30 pojmov). Dôležité je pojmy roztriediť a stanoviť ich hierarchiu. Nasleduje vytváranie samotnej štruktúry a kompletizácia pojmovej mapy.  Postupná (lineárna) mapa je vhodná na vytvorenie osnovy – štruktúry príbehu. |
| 1. **Závery a odporúčania:**   Výstup z tohto stretnutia pedagogického klubu – Čitateľské dielne je didaktický materiál (pracovný list) s uplatnením čitateľskej stratégie Mentálne mapovanie. Pracovný list je vhodný na využitie aj na hodinách literárnej výchovy v 7. – 9. ročníku. Túto metodiku je vhodné používať pri písaní poznámok z učiva rôznych predmetov a rozvíja jednu zo základných kompetencií žiaka – čítať a učiť sa prostredníctvom čítania. Podobným spôsobom je možné pracovať s náučnými a populárno-náučnými textami na rôznych predmetoch v rámci ISCED 2.  Súčasne je túto metódu možné aplikovať aj na nesúvislé informačné texty obsahujúce grafy s legendou, tabuľky a pod.  Pracovný list bude súčasťou Písomného výstupu pedagogického klubu Čitateľské dielne v januári 2020. |

|  |  |
| --- | --- |
| 1. Vypracoval (meno, priezvisko) | Mgr. Marcela Kramcová |
| 1. Dátum | 03.12. 2019 |
| 1. Podpis | ............................ |
| 1. Schválil (meno, priezvisko) | ............................ |
| 1. Dátum | 04.12.2019. |
| 1. Podpis | ............................ |

**Príloha:**

Prezenčná listina zo stretnutia pedagogického klubu

Príloha správy o činnosti pedagogického klubu 

|  |  |
| --- | --- |
| Prioritná os: | Vzdelávanie |
| Špecifický cieľ: | 1.1.1 Zvýšiť inkluzívnosť a rovnaký prístup ku kvalitnému vzdelávaniu a zlepšiť výsledky a kompetencie detí a žiakov |
| Prijímateľ: | Základná škola Sama Cambela, Školská 14, 976 13 Slovenská Ľupča |
| Názov projektu: | Zvýšenie kvality vzdelávania na ZŠ Sama Cambela v Slovenskej Ľupči |
| Kód ITMS projektu: | 312011R070 |
| Názov pedagogického klubu: | **5.6.2. Pedagogický klub - čitateľské dielne s písomným výstupom** |

# PREZENČNÁ LISTINA

Miesto konania stretnutia: ZŠ Sama Cambela

Dátum konania stretnutia: .....03.12. 2019........

Trvanie stretnutia: ...14, 00 – 17,00 hod......

Zoznam účastníkov/členov pedagogického klubu:

|  |  |  |  |
| --- | --- | --- | --- |
| č. | Meno a priezvisko | Podpis | Inštitúcia |
| 1. | Mgr. Marcel Hlaváč |  | ZŠ Sama Cambela |
| 2. | PhDr. Jana Jamrišková |  | ZŠ Sama Cambela |
| 3. | Mgr. Marcela Kramcová |  | ZŠ Sama Cambela |

Meno prizvaných odborníkov/iných účastníkov, ktorí nie sú členmi pedagogického klubu a podpis/y:

|  |  |  |  |
| --- | --- | --- | --- |
| č. | Meno a priezvisko | Podpis | Inštitúcia |
|  |  |  |  |
|  |  |  |  |
|  |  |  |  |